Ishara

Mawasiliano ni uwasilishaji wa taarifa kutoka chombo kimoja hadi kingine. Aidha, ni kupashana au kubadilishana mawazo, maoni, au habari kwa maneno, maandishi au ishara. Mawasiliano hufanikishwa kwa njia tofauti tofauti, mojawapo ni ishara.
Lugha za ishara ni lugha za asili na za kawaida zenye cheo cha kiisimu sawa na lugha za sauti. 
Ishara si mifumo tu ya kuleta msaada kwenye mawasiliano. 
Lugha za ishara pia huitwa lugha za alama na huhusisha miendo ya mikono, uso, kichwa, mabega na pia sehemu nzima ya juu ya mwili, badala ya kuhusisha sauti. Lugha hizi lazima zionekane kwa sababu haziskiki na hutumiwa hasa na watu viziwi. Aidha watu wasio viziwi wanaweza kujifunza lugha hiyo. 
Lugha za ishara huzuka bila kupangwa wakati wowote. Watu wengi viziwi wanapokusanyika na kutumia muda mwingi wao kwa wao wakijaribu kuwasiliana. Wao hubuni ishara za mawasiliano kutokana na kukaa kwenye familia ambapo wengine hawajui kutumia ishara mwafaka. Wanapokusanyika hivi, msamiati mpya unajengwa. 
Aidha lugha za ishara imeendelezwa kwa kuwa shule mpya ya viziwi inafunguliwa na pia kwenye vyombo vya habari kwa mfano runinga, kuna vipindi vya elimu vinavyohusisha walimu wanaotumia lugha za ishara.